L 200/162
LT
Europos Sąjungos oficialusis leidinys
2022 7 29
2.3.1.
Pradinio bendrovės „Laziomar“ ir Italijos susitarimo pratęsimas
2.3.1.1.
V ie šų j ų p as l au g ų į s i pa rei g oji m ai (41)
Pradinio susitarimo su bendrove „Caremar“ 1 straipsnyje buvo numatyti penkerių metų planai, kuriuose nurodyti aptarnautini uostai, naudotinų laivų tipai ir bendrovei „Caremar“ (o vėliau bendrovei „Laziomar“ po to, kai 2011 m. birželio 1 d.
Lacijaus regionui buvo perduoti Ponto maršrutai) patikėtų paslaugų reikalingas dažnumas.
(42)
Italijos teigimu, paskutinis oficialiai patvirtintas bendrovės „Caremar“ (tuo metu) penkerių metų planas apima 2000–2004 m. laikotarpį, o 2005–2008 m. planas buvo parengtas, tačiau kompetentingos ministerijos jo oficialiai nepatvirtino.
Vietoj to, vyriausybė priėmė ad hoc sprendimus, siekdama, kad paslaugos labiau atitiktų vietos bendruomenių poreikius, tačiau viešųjų paslaugų sistema nebūtų keičiama iš esmės.
(43)
Remdamasi pradiniu susitarimu, pratęstu 26–33 konstatuojamosiose dalyse nurodytais vėlesniais teisės aktais, bendrovė „Laziomar“ visus metus eksploatavo šiuos maršrutus: — maršrutu Ponca–Formija (T1 linija) bendrovė „Laziomar“ užtikrino vienintelį susisiekimą šia linija.
Ji kasdien vykdė po du mišrius (keleivių, transporto priemonių ir krovinių) reisus.
Laivas, išplaukdavęs iš salos 5.30 val. ir grįždavęs 17.30 val., užtikrino gyventojams susisiekimą su žemynine dalimi mokymosi ir darbo reikalais; — maršrutu Ponca–Formija (T2 linija) bendrovė „Laziomar“ teikė tik keleivių vežimo greitaeigiais laivais paslaugą, vykdydama vieną reisą per dieną ir laivą per naktį palikdama saloje; — maršrutu Ancijus–Ponca (A1 linija) sezono metu nuo pirmadienio iki šeštadienio bendrovė „Laziomar“ kasdien teikė keleivių vežimo greitaeigiais laivais paslaugą.
Tačiau paslauga buvo teikiama dažniau sekmadieniais ir švenčių dienomis, o tai buvo pateisinama socialinės ir ekonominės plėtros motyvais (ypač dėl to, kad turizmas iš esmės yra vienintelis salos pajamų šaltinis).
Vienas konkurentas – bendrovė „Vetor“ – ta pačia linija sezono metu taip pat teikė keleivių vežimo greitaeigiais laivais paslaugą; — maršrutu Ventotenė–Formija (T2 linija) bendrovė „Laziomar“ visus metus teikė kasdienę paslaugą, kuriai naudojo mišrios paskirties laivą.
Mišrios paslaugos buvo vienintelė reguliari keleivių, transporto priemonių ir prekių vežimo jungtis ištisus metus; — maršrutu Ventotenė–Formija (A3 linija) bendrovė „Laziomar“ taip pat užtikrino vienintelę susisiekimo greitaeigiu laivu jungtį.
Jis išplaukdavo 06.45 val., todėl gyventojai galėjo vykti į žemyninę dalį darbo ar mokymosi tikslais, o per naktį likdavo saloje, kad būtų užtikrintas susisiekimas prireikus skubios medicininės pagalbos.
2.3.1.2.
B iud že ta s i r t r u k m ė (44)
2 lentelėje pateikiama metinė kompensacija, kurią Italija sumokėjo bendrovei „Laziomar“ 2011–2013 m. 2 lentelė Kompensacija, suteikta už 2011–2013 m. Metai
(45)
Sumokėta kompensacija (EUR)
2011 m.
8 601 187
2012 m.
13 780 506
2013 m.
12 696 006
Pradiniame susitarime numatyta, kad kasmetinė kompensacija už viešąją paslaugą bus mokama tokia tvarka: kiekvienų metų kovo mėn. sumokamas pradinis avansas, lygus 70 proc. praėjusiais metais išmokėtos kompensacijos.
Antroji išmoka atliekama birželio mėn. ir sudaro 20 proc. kompensacijos.
Sumokėtų sumų ir veiklos išlaidų bei pajamų trūkumo einamaisiais metais skirtumas sudaro likutį, kuris išmokamas iki lapkričio 30 d.